Legal Document

Category: 763

Text:
11. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ ΚΑΙ ΟΙΚΟΝΟΜΙΚΩΝ Αριθ. 97656, 80252 της 29 Δεκ. 1962/21  Ιαν. 1963 (ΦΕΚ Β΄ 20) Περί αυξήσεως του παρεχομένου υπό του Τ.Α.Σ. μηνιαίου μερίσματος και εφ’ άπαξ βοηθήματος εις τους ησφαλισμένους τούτου κλπ. ΄Εχοντες υπ’ όψιν: 1)Το άρθρ. 3 του Α.Ν.1146/ 1942 «περί τροποποιήσεως και συμπληρώσεως διατάξεών τινων του Α.Ν. 873/1937 «περί ιδρύσεως Ταμείου Προνοίας κλπ.». 2)τον Νόμ. 19/1944 «περί εξουσιοδοτήσεως του Υπουργού των Οικονομικών όπως προβαίνη εις τροποποιήσεις των φορολογικών συντελεστών» και 3)τας από 3 Ιουλ. και 16 Αυγ. 1962 συμφώνους γνωμοδοτήσεις του Διοικητικού Συμβουλίου του Ταμείου Ασφαλίσεως Συμβολαιογράφων, αποφασίζομεν: Αυξάνομεν κατά ποσοστόν 50% α)το υπό της παρ. 1 του άρθρ. 14 του Οργανισμού του Ταμείου Ασφαλίσεως Συμβολαιογράφων προβλεπόμενον εφ’ άπαξ βοήθημα το καταβαλλόμενον εις τους δικαιουμένους τούτου ησφαλισμένους και β)το υπό του άρθρ. 13 του Οργανισμού του Ταμείου προβλεπόμενον μηνιαίον μέρισμα το καταβαλλόμενον εις τους εξελθόντας ή τας οικογενείας των αποβιούντων τοιούτων, ως ταύτα καθωρίσθησαν βάσει της υπ’ αριθ. 63397/17.2.1959 (ΦΕΚ τ.Β΄ 94/1959 ημετέρας αποφάσεως, περιλαμβανομένης εις την ανωτέρω αύξησιν και της δια της υπ’ αριθ. 51938 της 26.1.1961 (ΦΕΚ τ.Β΄ 301) ημετέρας αποφάσεως προβλεπομένης τοιαύτης εξ 25%. (Αριθ. εγκρ. Υ.Ε.Ε. Υπουργείου Δικαιοσύνης 2299/333/ 15.1.1963). (Αντί της σελ 444,11) Σελ. 444,11(α) 238-35 Ταμείο Προνοίας Συμβολαιογράφων 6.Ε.ε.9-11